Se Sandefjord - Vålerenga lørdag klokken 15.30 på Eurosport Player og MAX

OSLO/SANDEFJORD (Eurosport.no): – Vi er i en bra fart i prosessen. Det kan skje ganske fort, sier daglig leder i Sandefjord, Per Ketil Berg, til Eurosport.no.

Eliteserien Brennhete Kjartansson forlenget Moldes marerittrekke 19/09/2020 PÅ 17:47

Trenerjakten pågår for fullt etter at Magnus Powell forlot jobben i Sandefjord for drøye to uker siden etter seks kamper. Listen med kandidater begynner å bli mindre og klubben er ferdige med å kartlegge aktuelle trenere.

Trolig er det ikke lenge til Berg kan presentere Sandefjords nye trener. Inntil da er Geir Ludvig Fevang midlertidig hovedtrener med Shaun Constable som assistent.

– I løpet av en til to uker kan det skje noe. Det kan også drøye litt avhengig av kandidater og hvor raskt man kan tiltre. Vi føler at vi ikke har noe veldig hastverk eller stress på det. Fevang og Constable har en veldig bra tillit i gruppen og en bra standing i gruppen. Jeg tror spillerne og alle er klare for å gjøre jobben. Det handler om å gjøre maks som spiller og lag for å få poeng, sier Berg.

Se hele intervjuet med Berg. Saken fortsetter under videoen:

Ser på 17 til 18 kandidater

I utgangspunktet ønsker klubben å få inn en trener som både er en kortsiktig og langsiktig løsning.

– Vi er nede i en 17/18 nå, som er reelle å se videre på. Det er slik vi må jobbe oss ned opg finne ut hvem som passer oss best nå. Den listen blir mindre og mindre når vi begynner å nærme oss et valg, sier Berg.

Se Sandefjord - Vålerenga lørdag klokken 15.30 på Eurosport Player og MAX

Han vil ikke gå inn på konkrete navn, men forklarer at det er et bredt spekter av trenere som er aktuelle.

– Alt mulig fra engelske, svenske, danske, norske, nederlandske. Det er en god blanding av det. Der er det litt forskjellige varianter, både av type trenere, bakgrunn og nasjonalitet.

– Også med formasjon. Forskjellige typer der?

– Ja, det er det. Vi har vært veldig opptatt av spillestil mer enn formasjon. Jeg vet at media og andre har hengt seg veldig opp i vår formasjon. Det har vi vært tydelig i vår sportsplan på hva vi ønsker, men det viktigste for oss i fremtiden og det vi kommer til å jobbe med er spillestilen. At uttrykket vårt blir enda tydeligere. Så blir tallkombinasjonen det man ønsker å bruke til en hver tid. Per i dag har vi utviklet et godt trebacks-system i måten å spille på. Spillerne er trygge på det, men det betyr ikke at vi ikke kan variere og tenke annerledes i fremtiden.

Saken fortsetter under videoen:

Åpner for midlertidig løsning

– Hva er det som blir avgjørende på de 17 til 18 navnene som er igjen?

– For det første blir det avgjørende med motivasjonen til å ville å trene Sandefjord og skjønne hva vi ønsker å gjøre på kort og langt sikt. Vi er veldig opptatt av det. Og det å skjønne den situasjonen vi er i. Det å kunne skape kortsiktighet midt i sesong og skape den nødvendige tryggheten, energien og viljen til å vinne kampen. Det er nettopp dette det handler om nå, slik at vi tar nok poeng på kort sikt, forklarer Berg, og utdyper:

– Samtidig må det være et lengre løp på det. Så får vi se om det kan være en trener som kan komme inn på litt kortere sikt å gjøre en jobb for oss. Ideelt sett vil vi ha en som kan ta tak i det kortsiktige behovet, men samtidig være med å bygge prosjektet videre.

Selv om klubben i utgangspunktet ser etter en både kortsiktig og langsiktig løsning, vil ikke Berg utelukke at de går for en trener som blir en midlertidig løsning.

– Det må vi være åpne for. Det har noe med at vi må finne en løsning raskt på det med timing på trenere som er ledige på markedet. Vi har et trenerteam der vi har Geir Ludvig Fevang som fungerer som hovedtrener nå, som er en trener som vi ønsker å ha i klubben over tid. Vi har bra med erfaring og kontinuitet i det.

Eliteserien ser du med Eurosport Player. Slik sikrer du deg tilgang

Eliteserien U19-sjefen mener VIF-juvelen har noe unikt: – Mangler bare én ting 19/09/2020 PÅ 12:52